  Туспуктэм: Константин Вознесенских Наталия Сильвестрова Удмуртиын 536 сюрслэсь трос адями пуэдлэсь прививка лэсьтӥз ни. Вакцинация шуркынмон пумозь кыстӥськоз. Со сярысь элькунысь тазалыкез утёнъя министерстволэн пресс-службаез ивортӥз. Туннэ эмъяськонниосын Совигрипп но Гриппол Плюс вакцинаос вань. Прививкаез улон интыя эмъюртын, озьы ик мобильной пунктъёсын пуктыны луэ. Со понна сьӧре паспорт, эм утетъя полис но СНИЛС кутоно. Вакцинаци пунктъёс ужалозы Ижкарын: Мерлыко тазалыкъя элькун центрын (Октябрьлы 50 ар урам, 21) 2-3 шуркынмонэ 16 часысен 20 часозь, 4-тӥ шуркынмонэ 10 часысен 16 часозь; Бородин нимо урамын (2 номеро кар эмъяськонни но операя но балетъя театр вискын) 2-3 шуркынмонэ 16 часысен 20 часозь, 4-тӥ шуркынмонэ 10 часысен 16 часозь; «Талисман» вукан центрын (Холмогоров нимо урам, 11) 2-3 шуркынмонэ 15 часысен 19 часозь; «Флагман Дисконт» вузкарон центрын (Удмуртской урам, 255В) 2-3 шуркынмонэ 15 часысен 19 часозь; «Европа» вузкарон центрын (Вадим Сивков нимо урам, 150) 2-тӥ шуркынмонэ 16 часысен 19 часозь; «Матрица» вузкарон центрын (Баранов нимо урам, 87) 2-тӥ шуркынмонэ 13 часысен 17 часозь. Озьы ик прививка пуктыны Можгаысь «Рояль» вузкарон центрын мобильной пунктын 2-3 шуркынмонэ 10 часысен 14 часозь, 4-тӥ шуркынмонэ 10 часысен 12 часозь луоз. Тодэ вайытом, шуркынмонэ Удмуртие коронавируслэсь вакциналэн кыкетӥ партиез вуоз. Тегъёс: Тазалык прививка пуэд Удмуртия  